《磁钓翁 其二》
宋代·李新

无心不自任公子，手引龙鱼敌万钧。瓦解弟兄惊坠甑，块居烟雨胜流人。

非关钓誉虽攘臂，未欲垂言却卷纶。更与甄陶一抔土，铃斋相伴岂无因。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。